hotchpotch/miracl-hf-unified huggingface dataset:
Sjöwall ja Wahlöö
Sjöwall ja Wahlöö oli kansainvälisesti tunnettu ruotsalainen kirjailijapariskunta. Avoliitossa eläneet Maj Sjöwall (s. 1935) ja Per Wahlöö (1926–1975) kirjoittivat vuosina 1965–1975 julkaistun kymmenen poliisiromaanin sarjan "Roman om ett brott" (”romaani rikoksesta”). Sarjan päähenkilönä oli ensimmäinen poliisiassistentti (vastaa Suomen ylikonstaapelia) Martin Beck, joka myöhemmissä kirjoissa yleni ensin rikoskomisarioksi ja sen jälkeen valtakunnan murhakomission päälliköksi.
Useista sarjan romaaneista on tehty elokuvia sekä Ruotsissa että muualla maailmassa. Kirjailijoiden on katsottu saaneen vaikutteita Ed McBainin "87. poliisipiiri" -sarjasta.
Sjöwallilla ja Wahlööllä on kaksi yhteistä lasta, Tetz Sjöwall ja Jens Sjöwall Wahlöö, jotka molemmat työskentelevät elokuvateollisuudessa.
Poppy Montgomery
Poppy Montgomery (synt. Poppy Petal Emma Elizabeth Deveraux Donahue, s. 15. kesäkuuta 1972 Sydney, Uusi Etelä-Wales, Australia) on australialainen näyttelijätär.
Poppy Montgomery lähti Australiasta 16-vuotiaana silloisen poikaystävänsä kanssa. Hän matkusti Floridaan 18-vuotiaana, ja sieltä Hollywoodiin aikomuksenaan ryhtyä näyttelijäksi. Hän otti taiteilijanimekseen äitinsä tyttönimen Montgomery.
Parhaiten hänet tunnetaan amerikkalaisesta televisiosarjasta "Ilman johtolankaa", jossa hän näytteli Samantha Spadea vuosina 2002–2009. Montgomery on näytellyt myös Marilyn Monroeta vuonna 2001 CBS:n Suomessakin nähdyssä minisarjassa "Blonde", joka perustui Joyce Carol Oatesin romaaniin. Montgomery on näytellyt myös yhdysvaltalaisessa poliisisarjassa "Muistin vanki".
Montgomerylla on 23. joulukuuta 2007 syntynyt poika, Jackson Phillip Kaufman. Lapsen isä on Montgomeryn miesystävä, näyttelijä Adam Kaufman.
Roselyn Sánchez
Roselyn Sánchez (s. 2. huhtikuuta 1973 San Juan, Puerto Rico) on puertoricolaissyntyinen yhdysvaltalainen malli ja näyttelijä.
Sánchez on nuorin neljästä sisaruksesta ja hänellä on kolme vanhempaa veljeä. Jo nuorena hän osoitti kiinnostusta niin näyttelemistä kuin tanssiakin kohtaan. Hän opiskeli markkinointia kolme vuotta Puerto Ricon yliopistossa.
Vuonna 1991 18-vuotias Sánchez muutti New Yorkiin, jossa hän otti laulu-, tanssi- ja näyttelemistunteja. Hän palasi Puerto Ricoon vuonna 1992 ja teki samana vuonna elokuvadebyyttinsä. Hän menestyi 1990-luvun alussa hyvin myös kauneuskilpailuissa. Sánchez palasi New Yorkiin ja näytteli saippuasarjassa "As the World Turns" vuosina 1996–1997.
Vuodesta 2005 alkaen Sánchez näytteli Elena Delgadon roolia sarjassa "Ilman johtolankaa" aina sarjan päättymiseen vuonna 2009 asti. Hän on näytellyt myös neiti Lopezia elokuvassa "Koulukyttä" ("Underclassman").
Sánchez oli vuosina 1998–2001 naimisissa Gary Stretchin kanssa. Vuonna 2008 hän avioitui näyttelijä Eric Winterin kanssa, jonka kanssa hänellä on yksi lapsi, vuonna 2012 syntynyt tytär.
Bad Girls
Bad Girls on ITV-kanavan esittämä englantilainen draamasarja, jota Suomessa esitettiin Nelosella.
Sarja kertoo kuvitteellisen Larkhallin naisvankilan arjesta vankien ja vanginvartijoiden näkökulmasta. Sarjaa esitettiin 1999–2006.
Kaikki kahdeksan Bad Girls -kautta ovat saatavilla DVD:nä. Lisäksi suomeksi tekstitettynä ovat kaudet 1 & 2.
Koto (yhtye)
Koto oli italialainen italodiskoryhmä, joka koostui Anfrando Maiolasta ja Stefano Cundarista (k. 1990). Kokoonpanon suosituimmat kappaleet olivat "Visitors", "Dragon's Legend", "Chinese Revenge" ja "Jabdah", jotka julkaistiin vuosina 1983–1988. Stefano Cundari tunnetaan myös siitä, että hän on ollut mukana ryhmässä "Hipnosis" vuosina 1982–1987.
Vuonna 1989 saksalainen levymerkki ZYX Music osti oikeudet Koto-nimeen ja -nauhoituksiin. He palkkasivat hollantilaistuottaja Michiel van der Kuyn nauhoittamaan ja miksaamaan uudestaan joitakin vanhoja Koton tuotoksia. Hän myös teki miksauksia scifi-elokuvien tunnusmusiikista.
Viime vuosien aikana Anfrando Maiola on hankkinut itselleen takaisin oikeudet Koto-nimeen ja jatkaa musiikin tuottamista sen alaisena. Viimeisimmät kappaleet häneltä ovat nimeltään "Koto Is Still Alive" (2001) ja "Blow The Whistle" (2003).
Coleco Telstar
Telstar on Colecon kehittämä ensimmäisen sukupolven pelikonsoli, joka tuli markkinoille 1976. Alun perin laite oli "Pong"-klooni, mutta myöhemmin markkinoille tuli laitteesta useita eri variaatioita. Telstar perustuu General Instrumentin AY-3-8500-mikropiiriin.
Helen Fraser
Helen Fraser (s. 1942 Oldham, Lancashire) on brittiläinen näyttelijä. Hänen tunnetuin televisioroolinsa on sarjassa "Bad Girls", jossa hän esitti Sylvia Hollombyä. Muita rooleja hän on tehnyt muun muassa sarjoissa "Z-Cards", "Dixon of Dock Green" ja "Doctor in the House".
Garth Ennis
Garth Ennis (s. 16. tammikuuta 1970 Holywood, Pohjois-Irlanti) on pohjoisirlantilainen sarjakuvakäsikirjoittaja, joka tunnetaan erityisesti Preacher-sarjan luojana. Lisäksi hän on kirjoittanut muun muassa Tuomaria, Hellblazeria ja Judge Dreddiä. Ennisin tyylille on ominaista äärimmäinen väkivalta ja musta huumori.
PC Engine
PC Engine on japanilaisten NEC:in ja Hudson Softin yhteistyössä vuonna 1987 julkaisema pelikonsoli. Vuonna 1989 se julkaistiin Pohjois-Amerikan markkinoille nimellä TurboGrafx-16. "Turbografx"-nimistä PAL-versiota konsolista julkaistiin hyvin rajoitettu erä Isossa-Britanniassa ja manner-Euroopassa vuonna 1990. Ranskassa PC Enginea oli laajalti saatavilla kun Sodipeng-niminen yhtiö maahantoi Japanista tuotuja konsoleita ja pelejä.
PC Engine oli 8-bittinen konsoli (suoritin perustui MOS 6502:een kuten NES:ssä) varustettuna 16-bittisellä grafiikkasirulla ja se pystyi näyttämään ruudulla 482 väriä yhtäaikaisesti. PC Engine oli graafisilta ominaisuuksiltaan (värit ja spritejen käsittely) korkeammalla tasolla kuin Segan 16-bittinen Sega Mega Drive ja edusti suunnilleen samaa tasoa SNES:in kanssa.
PC Engine oli varsin suosittu konsoli Japanin videopelimarkkinoilla, mutta jäi varsin tuntemattomaksi muilla markkina-alueilla. Sen historiallista merkitystä lisää se, että PC Engine oli ensimmäinen CD-ROM -levyjä hyödyntänyt koteihin tarkoitettu pelilaite. Konsolin CD-ROM-versio, "PC Engine CD-ROM²", julkaistiin Japanin markkinoilla vuonna 1989. Samainen laite tuotiin uudenlaisessa koteloinnissa Pohjois-Amerikan markkinoille nimellä "TurboGrafx-CD", jossa se julkaistiin vuonna 1990. Cinemaware teki pelistään It Came from the Desert käännöksen CD-mallille.
Monet ovat oppineet tuntemaan PC Enginen myöhemmin vapaasti levitettävien emulaattoriohjelmien kautta, joiden avulla käyttäjät ovat voineet tutustua PC Engineen ja sen peleihin ilman varsinaista laitetta.
Suomessa PC Engine esiteltiin MikroBitti-lehdessä. Lehden pelitoimittaja, Niko Nirvi, oli erityisen ihastunut Gunhed -nimiseen nopeatempoiseen räiskintäpeliin, joka hyödynsi hyvin PC Enginen tehokkaita sprite-ominaisuuksia. Gunhedin TurboGrafx-16 versio on nimeltään Blazing Lazers. Huomiota herätti myös Toilet Kids -peli, jossa lennettiin vessanpöntöillä.
Konsolista julkaistiin päivitetty malli PC Engine SuperGrafx, myös nimellä SuperGrafx tai PC Engine SG. Konsolin nimi oli alun perin PC Engine 2.
Konsoli julkaistiin Japanissa vuonna 1989.
Konsolin suoritin oli Hudson Soft HuC6280, joka oli päivitetty versio WDC 65C02 suorittimesta (MOS Technology MOS 6502).
PC Engine GT on vuonna 1990 julkaistu käsikonsoli joka perustuu PC Enginen tekniikkaan. Konsoli julkaistiin yhdysvalloissa nimellä TurboExpress.
Tunnetuimpiin PC Enginen peleihin kuuluvat esimerkiksi Bomberman '94, , Gunhed, Devil's Crush, Parodius, R-Type ja Splatterhouse. PC Enginen peleistä monet ovat avaruusräiskintöjä tai japanilaisia tietokoneroolipelejä. Useat peleistä ovat kolikkopelikäännöksiä. PC Enginen maskottihahmo on Bonk, joka tunnettiin myös nimellä BC Kid. Bonkin tähdittämä Bonk's Adventure oli PC Enginen eniten myynyt peli. Yksi Bonk -peli käännettiin myös PC:lle ja Amigalle nimellä B.C. Kid. Bubble Bobble -sagan kolmas osa, Parasol Stars, tehtiin alun perin nimenomaan PC Enginelle.
Jean-Pierre Kusela
Jean-Pierre Kusela on Vesa-Matti Loirin esittämä ja Spede Pasasen kehittämä kuvitteellinen hahmo, joka oli mukana "Spede Show" -sketsisarjassa 1985−1987. Kuselan hahmo esiintyi myös "Vesku Showssa", jota esitettiin vuosina 1988–1991. Hahmo on parodia tyypillisistä ranskalaisista pehmeä-äänisistä chanson-laulajista, nimenomaan Jean-Claude Pascalista, jonka sukunimi − kuten Kuselankin − vivahtaa ruumiintoimintoon.
Jean-Pierre Kusela on isonenäinen, tummahiuksinen ja -partainen hieman murtaen suomea puhunut yökerholaulaja. Tyypillisessä Kusela-sketsissä tämä esitti laulujaan tupakoiden ja alkoholia naukkaillen ruotsalaispianisti Puppen (Olli Ahvenlahti) säestäessä.
Jean-Pierre Kuselan nosti tunnetuksi erityisesti hänen esittämänsä kappale ”Naurava kulkuri”. Kappaleesta tuli niin suosittu, että Vesa-Matti Loiri levytti Kuselan nimellä vuonna 1986 albumin "Naurava kulkuri". Albumia myytiin peräti 92 000 kappaletta. Se sai platinalevyn vuonna 1987, ja se on Suomen 60 myydyimmän kotimaisen albumin joukossa. Vuonna 1987 tehtiin toinen albumi, "Voi hyvä tavaton", joka myi vielä kultalevyyn oikeuttavan 25 000 kappaletta. Vuonna 1988 Kusela vieraili Tyynen albumilla "Pim peli pom". Yhdessä he levyttivät laulun ”Tahdon olla sulle hellä”. Vuonna 1995 julkaistiin CD-single ”Nauravan kulkurin paluu”, joka sisälsi remiksatun version alkuperäisestä vuonna 1986 levytetystä kappaleesta.
Jean-Pierre Kusela esiintyi marraskuussa 2001 Spede Pasasen muistokonsertissa Hartwall Areenalla. Konsertti esitettiin MTV3:lla joulukuussa 2001. Kuselan viimeisin esiintyminen on elokuvassa "Uuno Turhapuro – This Is My Life" (2004).
Ingrid Rüütel
Ingrid Rüütel o.s. Ruus (s. 3. marraskuuta 1935 Tallinna) on virolainen etnomusikologi. Rüütel on Viron entisen presidentin Arnold Rüütelin puoliso; he avioituivat vuonna 1959.
Väitöskirja aiheesta "Eesti rahvalaulu ajaloolised kihistused etniliste suhete kontekstis" hyväksyttiin 1996.
Perheessä on kaksi tytärtä, Maris (s. 1958) ja Anneli (s. 1965), joilla on lapsia.
Erskine Caldwell
Erskine Preston Caldwell (17. joulukuuta 1903 – 11. huhtikuuta 1987) oli yhdysvaltalainen työväenhenkinen kirjailija. Hän oli papin poika, joka auttoi nuorena isänsä kanssa Georgian itäosan epätoivoisia köyhiä ihmisiä ja kirjoitti sitten romaaneita näiden elämästä.
Caldwell julkaisi kaikkiaan 25 romaania, 12 tietokirjaa ja lähes 250 novellia. Parhaat kaunokirjalliset teoksensa hän kirjoitti 1930-luvulla, ja toisen maailmansodan jälkeen niitä julkaistiin pehmeäkantisina painoksina mikä tuotti Caldwellille hyvät tulot. Hän julkaisi romaaneita vielä 1970-luvulla mutta niitä pidetään usein puolipornografisina.
Caldwell oli naimisissa kaikkiaan neljä kertaa. Hänen toinen vaimonsa Margaret Bourke-White oli aikansa tunnetuimpia valokuvaajia. Pariskunta teki yhdessä kuvateoksia käyhien elämästä niin Yhdysvaltojen eteläosassa kuin Tšekkoslovakiassa.
Teppo Hauta-aho
Teppo Hauta-aho (s. 27. toukokuuta 1941 Janakkala) on suomalainen kontrabasisti ja säveltäjä.
Hauta-aho aloitti orkesterimuusikon uransa Helsingin kaupunginorkesterissa vuonna 1965, ja päätettyään opintonsa Sibelius-Akatemiassa hän jatkoi František Poštan opissa Prahassa. Jätettyään kaupunginorkesterin vuonna 1972 hän siirtyi Suomen Kansallisoopperan orkesteriin kolme vuotta myöhemmin vuonna 1975, josta hän 2000-luvulla siirtyi vapaaksi taiteilijaksi.
Hauta-aho on säveltänyt paljon orkesteri- ja kamarimusiikkia. Hänen tuotantonsa kontrabassolle on huomattavan laaja, esimerkiksi soolobassoteos "Kadenza" on monien kansainvälisten kontrabassokilpailuiden pakollinen kappale. Vuonna 1986 hän voitti "Prix Reine Marie-José" -palkinnon teoksellaan "Fantasy for Trumpet and Orchestra".
Hauta-aho on tunnustettu muusikko myös jazzpiireissä.Hän on tehnyt yhteistyötä monien merkittävien kansainvälisten muusikkojen kanssa kuten Cecil Taylor, Anthony Braxton, Evan Parker, Marilyn Crispell ja Yoko Miura sekä suomalaisten muusikkojen, kuten Eero Ojasen, Pekka Pöyryn, Seppo 'Paroni' Paakkunaisen ja Heikki Sarmannon kanssa. Kolmen viimeksi mainitun kanssa perustettu "Tuohi Quartet" voitti EBU:n jazzyhtyekilpailun vuonna 1971 Montreux'ssa.
Airisto Center
Airisto Center on Yrkeshögskolan Sydvästin merenkulkualan yksikön alainen merialan pelastautumiskoulutuskeskus Paraisilla, Stormälön saarella. Siellä järjestetään pelastautumiskursseja ammattikorkeakoulun omien opiskelijoiden lisäksi myös hyvin erilaisille merellä liikkuville kohderyhmille kalastajista partiolaisiin.
Roottori (matematiikka)
Matematiikassa roottori (pyörre, pyörteisyys, pyörteen tiheys; engl. "curl", "rotor") tarkoittaa vektoriarvoisiin funktioihin eli vektorikenttiin kohdistettavaa differentiaalioperaattoria.
Karteesisessa koordinaatistossa rootorin laskukaava voidaan kirjoittaa kätevästi determinantin avulla:
missä
Tästä muodosta huomataan, että funktion roottori voidaan ajatella funktion ja nablan ristitulona, eli
jota käytetäänkin yleisesti roottorin symbolina. Lukutapa on luonnollinen 'nabla risti F'. Roottorin laskukaavan purettu muoto on
Roottori on merkittävä operaattori matematiikassa ja fysiikassa erityisesti Stokesin lauseen vuoksi.
Fysikaalisen vektorikentän roottoria sanotaan kentän "pyörrekentäksi", koska roottori kuvaa kentän pyörteisyyttä. Kentän pyörteisyyden suunta saadaan oikean käden säännöllä: kun peukalo osoittaa roottorin suuntaan, kertoo muiden sormien luonnollisen asennon osoittama suunta kentän "pyörimissuunnan". Vektorikentän roottori pisteessä on pyörteisen kentän aiheuttajien tiheys. Mikäli roottori jossain alueessa on nolla, sanotaan kenttää tässä alueessa "pyörteettömäksi". Kaikki konservatiiviset kentät ovat pyörteettömiä, esimerkkejä ovat muun muassa maan painovoimakenttä ja staattinen sähkökenttä. Roottori on erityisen olennainen käsite sähkömagnetismissa, mikä nähdään jo Maxwellin yhtälöiden differentiaalimuodoista. Esimerkiksi Faradayn laista 
nähdään, että jos magneettivuon tiheyden B aikaderivaatta on nollasta poikkeava, on sähkökentässä pyörre eikä se siis ole konservatiivinen.
Roottori kuvaa siis vektorikentän pyörteisyyttä, mikä ei ole kovin intuitiivista matemaattisen määritelmän pohjalta. Vaihtoehtoisesti voidaan määritellä roottori Stokesin lauseen kanssa ekvivalentisti. Tällöin sovitaan, että vektorikentän F roottorin suunta on sellainen, että roottoria vastaan kohtisuoran, äärettömän pienen pinta-alan "dA" ympäri suljettua silmukkaa pitkin kierrettäessä polkuintegraali formula_6
saa suurimman mahdollisen arvonsa, ja tämän integraalin arvo jaettuna pinta-alalla "dA" on roottorin pituus. Äärettömän pieni eli "differentiaalinen" pinta-ala on tässä polun "C" rajoittama, ja polku kierretään siten, että pinta "dA" on kulkusuuntaan nähden vasemmalla. Roottorin pituus voidaan kirjoittaa matemaattisesti
missä raja-arvo kuvaa pinta-alan pienenemistä äärettömän pieneksi. Tämän määritelmän pohjalta voidaan geometrisestikin ymmärtää, miksi roottori kuvaa kentän pyörteisyyttä: roottorin suuruus kertoo, miten voimakkaasti kenttä suurimmillaan vaikuttaa differentiaalisen silmukan tangentiaaliseen komponenttiin koko polun matkalla. Esimerkiksi homogeenisen kentän (kaikkialla yhtä suuri ja samansuuntainen) polkuintegraali differentiaalista suljettua silmukkaa pitkin on aina nolla, joten kenttä on pyörteetön, kuten odottaa sopii. Kentän pyörteisyyden suunta saatiin siis oikean käden säännöllä. Stokesin lause seuraa määritelmästä lähes suoraan.
Sylinterikoordinaatistossa annetun funktion roottori saadaan kaavalla
ja pallokoordinaatistossa
Krista
Krista on naisen etunimi. Se on alun perin saksalainen lyhentymä nimestä Kristina. Kristina on Kristianin sisarnimi ja tarkoittaa kristittyä. Kristan nimipäivä on ollut vuodesta 1984 lähtien Suomen almanakassa 24. heinäkuuta.
Väestörekisterikeskuksen mukaan nimi on annettu Suomessa heinäkuuhun 2018 mennessä 6 874 naiselle, joista suurin osa on syntynyt vuosien 1960 ja 2000 välisenä aikana. Nimen variaatioita eri kielissä ovat muiden muassa "Crista" ja "Christa".
Mutya Buena
Rosa Isabel Mutya Buena (s. 21. toukokuuta 1985 Lontoo) on englantilainen laulaja. Hänet tunnetaan parhaiten urastaan Sugababes-yhtyeestä, jonka jäsen hän oli vuosina 1998–2005.
Mutya ja hänen läheinen lapsuuden ystävänsä, laulaja Keisha Buchanan tutustuivat juhlissa 1998 Siobhan Donaghyyn, joka perusti myöhemmin heidän kanssaan Sugababes-trion. Mutya on laulanut levyillä "One Touch" (2000), "Angels with Dirty Faces" (2002), "Three" (2003) ja "Taller in More Ways" (2005). Siobhan jätti yhtyeen vuonna 2001 ja siirtyi soolouralle. Tilalle tuli Heidi Range.
Maaliskuun 23. päivä vuonna 2005 Mutya synnytti Tahlia Maya-tyttären poikaystävälleen Jaylle. He asuvat Lontoossa.
Joulukuun lopussa 2005 "Ugly"-menestyksen jälkeen Mutya päätti lähteä pois yhtyeestä henkilökohtaisten syiden vuoksi. Hänen tilalleen tuli Amelle Berrabah. Mutya on kertonut olevansa hyvissä väleissä Heidin ja Keishan kanssa ja toivoo Sugababesin jatkavan hänen jälkeensäkin. Mutya kertoi vuonna 2006 siirtyvänsä soolouralle.
Mutyan ensimmäinen sooloalbumi, "Real Girl", julkaistiin kesäkuussa 2007. Albumilta on julkaistu kolme singleä: levyn nimikappale "Real Girl", "Song 4 Mutya (Out Of Control)", jonka Mutya levytti yhdessä Groove Armadan kanssa sekä "Just a Little Bit".
Mutya Buena on myös esiintynyt Suomessa Elämä Lapselle -konsertissa.
Leonardo Bruni
Leonardo Bruni (noin 1370 - 1444) oli Firenzen kansleri sekä merkittävä humanisti ja historioitsija. Häntä on kutsuttu ensimmäiseksi moderniksi historiantutkijaksi, koska hän ensimmäisenä jakoi menneen ajan antiikkiin, keskiaikaan ja nykyaikaan. Hänen pääteoksensa on nimeltään "Firenzen kansan historia".
Bruni syntyi Arezzossa Toscanassa. Hän nousi Firenzen kansleriksi 1410. Hänen aikanaan kanslerin valta ei ollut kovin suuri, sillä Medicin suku ja ennen heitä Albizzin suku pitivät monia lankoja käsissään.
Brunin käsitys historian kolmijaosta perustuu Francesco Petrarcan teksteihin, joissa tämä nimitti Pimeäksi ajaksi vuosia rooman valtakunnan tuhosta omaan aikaansa asti. Bruni ja hänen aikalaisensa päättelivät pimeän ajan (jota Flavio Biondo alkoi kutsua keskiajaksi) päättyneen.
Bruni käytti fraasia "studia humanitatis" kuvaamaan ihmisen toimien tutkimista (erotukseksi teologiasta ja metafysiikasta); sana humanismi on peräisin tästä.
Muiden renessanssifilosofien tavoin Bruni käänsi monia Aristoteleen ja Platonin teoksia. Hän kirjoitti latinaksi elämäkerrat Cicerosta ja Aristoteleestä, ja italiaksi Dantesta ja Petrarcasta.
Bruni on haudattu Firenzeen Santa Crocen hautausmaalle. Jälkipolvet kunnitoittivat hänen elämäntyötään pystyttämällä kuusimetrisen Bernardo Rossellinon veistämän marmorisen hautakammion.
Georgios Trapezuntios
Georgios Trapezuntios (, 1395–1484) oli kreikkalainen filosofi ja oppinut, joka käänsi ja teki tunnetuksi lännessä monia kreikkalaisten filosofien klassisia teoksia. Hän syntyi Kreetalla silloisessa Venetsian tasavallassa, ja otti sukunimekseen Trapezuntioksen sukunsa kotipaikan mukaan. Hän muutti Italiaan jossain vaiheessa 1430-lukua, joko Venetsiaan tai Firenzeen. Hän oppi nopeasti latinaa ja tuli tunnetuksi etenkin Aristoteleen kirjoitusten käännöksistä ja niihin perustuvista luennoistaan. Hän pääsi paavin sihteeriksi, sillä silloinnen Paavi Nikolaus V oli Aristoteleen harras ihailija, ja pyrki käännättämään kreikkalaiset klassikot latinaksi.
Georgios Trapezuntios pilasi maineensa hyökkäilemällä avoimesti Platonia vastaan ja kääntämällä monia klassikoita hätäisesti ja virheellisesti. Hän joutui pakenemaan Napoliin ja sieltä Roomaan, missä kuoli köyhänä ja unohdettuna.
Mongolian ylänkö
Mongolian ylänkö on osa laajempaa Keski-Aasian ylänköä ja kooltaan noin 2 600 000 neliökilometriä. Sen on pohjoisosa on Mongoliassa ja eteläosa Sisä-Mongoliassa (Kiinan autonominen alue). Ylänköön kuuluu Gobin autiomaan lisäksi kuivia ruohoaroa. Sen korkeus vaihtelee suunnilleen 900 metristä 1 500 metriin.
Johannes Bessarion
Basilius Bessarion (noin 1403–1472), joka käännösvirheen takia tunnetaan paremmin nimellä Johannes Bessarion, oli katolinen kardinaali, piispa ja Konstantinopolin latinalainen titulaaripatriarkka. Hän oli yksi niistä kreikkalaisista oppineista, jotka osallistuivat klassisten filosofien teosten kääntämiseen latinaksi 1400-luvulla.
Bessarion syntyi Trebizondissa eri lähteiden mukaan joko vuonna 1389, 1395, 1400 tai 1403. Hänet lähetettiin Konstantinopoliin kouluun; vuonna 1423 hän teki munkkilupauksen ja vuonna 1426 hänestä tuli ortodoksisen kirkon diakoni. Vuonna 1437 keisari lähetti hänet Firenzeen osana ortodoksien valtuuskuntaa, joka neuvotteli roomalaiskatolisen kirkon kanssa yhdistymisestä. Samana vuonna hänestä tuli Nikean metropoliitta.
Kokouksen aikana Bessarion liittyi roomalaiskatoliseen kirkkoon; häntä syytettiin lahjusten vastaanottamisesta, sillä hänestä tuli kokouksen jälkeen kardinaali. Kääntymyksen takia Bessarionin asema Firenzen kirkolliskokouksessa herättää yhä epämiellyttäviä ajatuksia joissakin ortodoksisissa tutkijoissa.
Pietro Pomponazzi
Pietro Pomponazzi (16. syyskuuta 1462 – 18. toukokuuta 1525) oli italialainen filosofi, lääketieteilijä ja psykologi, joka tunnetaan myös latinalaisella nimellään Petrus Pomionatius.
Pomponazzi syntyi Mantovassa ja aloitti siellä opintonsa. Hän jatkoi opintojaan Padovassa, jossa valmistui lääketieteen tohtoriksi 1487. Hän pääsi saman tien filosofian ylimääräiseksi professoriksi, ja luennoi ensin Padovassa, myöhemmin Ferrarassa kunnes hänet kutsuttiin 1512 Bolognaan. Siellä hän vietti loppuelämänsä ja kirjoitti kaikki merkittävät teoksensa.
Jo Ferrarassa, ja vielä enemmän Bolognassa, hän siirtyi lääketieteestä pohtimaan psykologisia ja teologisia asioita. Vuonna 1516 ilmestyi hänen tutkielmansa "Sielun kuolemattomuudesta", "De immortalitate animi", joka sai aikaan vakavia uskonriitoja. Tutkielma poltettiin Venetsiassa, ja Pomponazzi itse oli kuolemanvaarassa katolisten keskellä. Kaksi myöhempää tutkielmaa julkaistiin vasta Pomponazzin kuoleman jälkeen Baselissa, Sveitsissä.
Pomponazzi on kiinnostava ennen kaikkea lähestyvän renessanssin airuena. Hän syntyi aikana jolloin Aristoteleen kirjoitukset ja Tuomas Akvinolaisen tulkinnat niistä olivat sanasta sanaan noudatettavia dogmeja, joista keskusteleminenkin oli harhaoppisuuden rajalla.
Gradientti
Gradientti on matemaattinen differentiaalioperaattori, joka operoi skalaarifunktioita (kts. myös roottori ja divergenssi). Esimerkiksi kolmen muuttujan funktion gradientti merkitään "grad"(f) tai formula_1 ja määritellään
missä symboli formula_3 luetaan ’nabla’ ja derivaatat ovat osittaisderivaattoja eri muuttujien suhteen. Tavallisen yhden muuttujan derivaattaoperaattorin analogia esimerkiksi kolmen muuttujan tapauksessa on siis
Yleisen "n" muuttujan funktion gradientti määritellään
missä siis
Gradientti on derivaatan yleistys funktioille formula_7, ja seuraava askel funktioille formula_8 on niin sanottu Jacobin matriisi. Gradientti on ”täysiverinen” vektori. Funktio kasvaa voimakkaimmin gradientin suuntaan ja vähenee voimakkaimmin negatiivisen gradientin suuntaan.
Yhden muuttujan tapauksessa funktion differentiaali määriteltiin
ja yleisesti funktion differentiaali määritellään gradientin avulla
missä piste kuvaa kahden vektorin pistetuloa.
Gradientin avulla voidaan määrittää helposti myös suunnattu derivaatta: Funktion suunnattu derivaatta vektorin formula_11 suuntaan on
missä formula_13 on formula_14:n suuntainen yksikkövektori (vektori, jonka pituus on yksi). Pistetulo on suurin, kun lasketaan suunnattua derivaattaa gradientin suuntaan ja pienin, kun lasketaan suunnattua derivaattaa negatiivisen gradientin suuntaan.
Mikäli funktion muuttujat riippuvat esimerkiksi parametrista "t", eli 
saadaan funktion derivaatta parametrin suhteen gradientin avulla lausekkeesta
missä siis
Tämä tunnetaan niin sanottuna ketjusääntönä.
Napakoordinaatistossa annetulle funktiolle gradientti on
sylinterikoordinaatistossa
sekä pallokoordinaatistossa
Huomaa, että viimeinen laskusääntö on pätevä pallokoordinaatistossa, jossa muunnoskaavat ovat
formula_21
Md30-lämpötila
Materiaalin muovattavuuteen suuresti vaikuttava Md-lämpötila lasketaan austeniittisen ruostumattoman teräksen koostumuksesta.
Se kuvaa austeniitin stabiilisuutta kylmämuokkauksessa ja muovausprosesseissa. Mitä positiivisempi arvo, sitä korkeammassa lämpötilassa austeniitti transformoituu martensiitiksi.
Määritelmän mukaan lasketussa Md-lämpötilassa 30% muokkausasteella kylmämuokatusta austeniitista 50% muuttuu α´-martensiitiksi.
Kaikki austeniittiin liukenevat seosaineet laskevat Md-lämpötilaa eli stabiloivat austeniittia - myös δ-ferriittiä suosivat seosaineet pii, kromi ja molybdeeni.
Laskentaan on perinteisesti käytetty Angelin kaavaa. Uudempi kaava on Noharan julkaisema.
Md (C) = 413 - 462(C + N) - 9.2Si - 8.1Mn - 13.7Cr - 9.5Ni - 18.5Mo
Md (C) = 551 - 462(C + N) - 9.2Si - 8.1Mn - 13.7Cr - 29Ni - 18.5Mo - 29Cu - 68Nb - 1.42(GS[ASTM] - 8)
Kaava ottaa huomioon myös raekoon (GS ASTM E112) vaikutuksen: pienirakeinen austeniitti on stabiilimpaa kuin suurirakeinen.
Raekoon vaikutus huomioidaan, kun se poikkeaa tavallisesta raekoosta 8.
Uuden standardin EN10088-1 opastavissa tiedoissa (Liite C) on julkaistu Noharan kaava, jossa käytetään Md30-lämpötilalle tunnusta MNA.
Reggie Fils-Aime
Reginald "Reggie" Fils-Aime (s. maaliskuu 1961) on "Nintendo of American" nykyinen toimitusjohtaja. Fils-Aime tuli Nintendolle töihin vuonna 2003, ja on vastuussa Nintendon myynti- ja markkinointitoiminnasta Pohjois-Amerikassa. 2006 hänet ylennettiin toimitusjohtajaksi.
Reggie Fils-Aimen tie ihmisten tietoisuuteen alkoi toukokuussa 2004 E3-messuilla, joilla hän aloitti Nintendon lehdistötilaisuuden virkkeillä: ”"My name is Reggie. I’m about kicking ass, I’m about taking names, and we’re about making games."” Hän saavutti pian kulttitoimintaa ympärillensä internetiin, jossa rupesi leviämään flash-animaatioita ja kuvia. Fils-Aime on joidenkin mielestä vastuussa Nintendon PR:n panemisesta uuteen uskoon Pohjois-Amerikassa, ja jotkut fanit ja lehdistön jäsenet kutsuvatkin Reggien tuloa Nintendon leiviin ”Reggielutioniksi” (viittaa Nintendon uusimpaan konsoliin Wiihin, joka tunnettiin koodinimellä ”Revolution"”.
Ennen Nintendolle töihin tuloa Fils-Aime on toiminut muun muassa Pizza Hutin kansainvälisen markkinoinnin johtajana.
Jääkiekon maailmanmestaruuskilpailut 2007
Miesten jääkiekon 71. maailmanmestaruuskilpailut pelattiin Moskovassa Venäjällä 27. huhtikuuta – 13. toukokuuta 2007. Aluksi otteluita piti pelata myös Pietarissa, mutta pitkien välimatkojen vuoksi päätettiin järjestää kisat Pietarin sijasta Moskovan esikaupungissa Mytištšissä. Kisoja hallinnoi Kansainvälinen jääkiekkoliitto, IIHF. Käytössä oli kaksi hallia, Hodynka lähellä keskusta-aluetta ja Mytištši Moskovan kehätien varrella sijaitsevassa samannimisessä esikaupungissa. Puolivälieristä lähtien kaikki ottelut pelattiin Hodynkassa.
Maailmanmestaruussarjaan olivat 1. divisioonasta ennen kisoja nousseet Itävalta (lohko B) ja Saksa (lohko C), joka oli pudottaa Tšekin puolivälieristä. Kisojen kaksi viimeistä, Itävalta ja Ukraina putosivat 1. divisioonaan.
Alkusarja pelattiin neljässä lohkossa, minkä jälkeen lohkojen A ja D kolme parasta muodostivat lohkon E. Samoin B:n ja C:n kolme parasta muodostivat lohkon F. Puolivälierät pelattiin ristiin näiden lohkojen neljän parhaan välillä (F1–E4, F2–E3 jne.). Lisäksi tasapelejä ei voitu enää pelata, vaan ratkaisua haettiin ensin alkulohkoissa viiden minuutin jatkoajalla, jatkopeleissä ja pronssiottelussa 10 minuutin jatkoajalla ja loppu jatkoajan tai -erän jälkeen rangaistuslaukauskilpailulla. Voitosta varsinaisella peliajalla sai kolme pistettä. Tasapelistä saivat molemmat yhden ja sen jälkeen pelatun jatkoajan tai rangaistuslaukauskilpailun voittaja yhden lisää.
Suomi hävisi loppuottelussa Kanadalle 2–4. Kisoja seurasi 56 käydyssä ottelussa 330 708 katsojaa paikan päällä.
Lohkot määräytyivät vuoden 2006 maailmanrankingin perusteella. 
MM-Taso
Ferrara
Ferrara on kaupunki Italiassa, Emilia-Romagnan hallinnollisella alueella, 50 kilometriä Bolognasta koilliseen. Kaupungissa on runsaat 130 000 asukasta. Ferrarassa on leveitä katuja ja loisteliaita palatseja maineensa päiviltä 1300-luvulta, jolloin Este-suku piti siellä hoviaan. Ferrara on Ferraran maakunnan pääkaupunki.
Ferraran historia alkaa 700-luvulta, ja se oli itsenäinen valtio noin vuodesta 1000 vuoteen 1859, jolloin se liittyi Italian kuningaskuntaan. 1400-luvulla sen yliopisto oli kuuluisa renessanssifilosofien opinahjo.
Kaupungissa on yhdeksän kilometriä muureja, enimmäkseen 1400- ja 1500-luvuilta. Sen keskellä on vallihautojen ympäröimä Este-suvun linna vuodelta 1385.
Ferrara ympäristöineen on Unescon maailmanperintökohde.
Concertgebouw-orkesteri
Kuninkaallinen Concertgebouw-orkesteri () on Alankomaiden tunnetuin sinfoniaorkesteri ja sitä pidetään yhtenä maailman kuuluisimmista: esimerkiksi 2008 Gramophone-lehti valitsi sen maailman parhaaksi klassisen musiikin orkesteriksi. Se on nimetty Concertgebouw-rakennuksen () mukaan, jossa orkesteri pitää konserttinsa. Kuningatar Beatrix myönsi orkesterille kuninkaallisuuden arvon vuonna 1989.
Konserttitalon avajaiskonsertti pidettiin 11. huhtikuuta 1888, mutta Concertgebouw-orkesterin ensimmäinen konsertti oli hieman myöhemmin, 3. marraskuuta 1888, ja sitä johti orkesterin ensimmäinen pääkapellimestari, Willem Kes.
Vuonna 1895 Willem Mengelbergistä tuli pääkapellimestari, ja hänen kautensa kesti peräti puoli vuosisataa. Hänen ansiokseen lasketaan orkesterin tason nostaminen kansainväliselle tasolle. Vuosina 1945–1949 orkesterin pääkapellimestarina toimi Eduard van Beinum. Hänen kuoltuaan äkisti Bernand Haitink ja Eugen Jochum ottivat hoitaakseen toimen, ja Haitink olikin orkesterin pääkapellimestarina aina vuoteen 1988 asti.
Riccardo Chailly oli pääkapellimestari vuodet 1988–2004: hän oli ensimmäinen ei-alankomaalainen tässä tehtävässä. Vuodesta 2004 orkesteria on johtanut latvialainen Mariss Jansons.
Orkesterin asema ja ikä huomioon ottaen on ainutlaatuista, että Concertgebouw-orkesterilla on ollut vain kuusi musiikillista johtajaa, mikä on ollut yksi tekijöistä, joka on vaikuttanut orkesterin persoonalliseen sointimaailmaan, jota on toisinaan luonnehdittu tyypillisen hollantilaiseksi. Concertgebouw-orkesteri on vakiinnuttanut asemansa yhtenä harvoista huippuorkestereista maailmalla, ja lähes tuhat orkesterin levytystä ovat myös tuoneet osan tästä maineesta.
Putulankulma
Putulankulma on kolmen Hämeenkosken kylän, Hyrkkälä, Putula ja Järvenpää muodostama yhteenliittymä. Niistä yhdessä tuli 2003 seitsemäs Päijät-Hämeen vuoden kylä, Putulankulma.
Oliver Reed
Robert Oliver Reed (13. helmikuuta 1938 Wimbledon – 2. toukokuuta 1999 Valletta) oli englantilainen näyttelijä, joka tunnettiin macho-imagostaan niin valkokankaalla kuin sen ulkopuolellakin. Hän oli urheilujournalisti Peter Reedin ja hänen vaimonsa Marcian poika. Oliverin isoisä oli näyttelijä Herbert Beerbohm Tree (Peter Reed oli Treen ja hänen rakastajattaren May Pinney Reedin poika). Oliver Reed periytyi epäsuorasti Venäjän tsaari Pietari Suuresta.
Oliver Reedillä ei ollut lainkaan näyttelijäkoulutusta ja hyvin vähän teatterikokemusta, mutta hän näytteli yli 100 elokuvassa. Näyttelijäuran huippu oli 1960- ja 1970-luvuilla, mutta suosio hiipui 1980-luvulla. Hän aloitti uransa romanttisissa rooleissa, mutta asteittain hänen hahmonsa muuttuivat kovemmiksi.
Reed kärsi pahasta alkoholiongelmasta. Kerran hänet jouduttiin poistamaan television keskusteluohjelmasta hänen saavuttuaan humalassa ja yritettyään suudella feministiaktivisti Kate Millettia. Reedin "juomasaavutuksista" kiertääkin lukuisia anekdootteja. Tunnetuin lienee Reedin ja 36 Rugby-ystävän "illallinen"; 60 gallonaa olutta, 32 pulloa skottilaista, 17 pulloa giniä, neljä laatikkoa viiniä sekä pullo englantilaista kuohuviiniä. Omin sanoin Reed väitti juoneensa 106 Pinttiä olutta muutamaa päivää ennen vihkiäisiä Josephine Burgen kanssa. Reed oli tunnettu myös puheliaisuudestaan. "Saatan näyttää Bedford Blitziltä (englantilainen tylppänokkainen kuorma-auto), mutta naiset tietää että konepellin alla on V8".
Reed kuoli Vallettassa, Maltalla sydänkohtaukseen kesken "Gladiaattorin" kuvausten. Puuttuvissa kahdessa kohtauksessa jouduttiin käyttämään sijaisnäyttelijää, jonka kasvojen paikalle siirrettiin digitaalisesti Reedin kasvot, sekä ylimääräistä kuvamateriaalia.
Johannes Argyropulos
Johannes Argyropulos (, , 1415–1487) oli bysanttilainen filosofi. Hän muutti Italiaan 1456 Cosimo Medicin kutsusta, ja luennoi Firenzen yliopistossa Aristoteleen opetuksista sekä kreikan kielestä ja kirjallisuudesta.
Hän pohti sielun kuolemattomuutta. Marsilio Ficino oli Argyropuloksen oppilas.
Badenin kulttuuri
Badenin kulttuuri oli noin vuosina 3600–2800 eaa. vallinnut kuparikautisen itäisen Keski-Euroopan kulttuuri, joka mitä luultavimmin liittyy indoeurooppalaisiin. Badenin kansa on mahdollisesti itaalisten kansojen ja kelttien edeltäjä. Kulttuurin ihmiset elivät maataloudella. Asutukset olivat yleensä kukkuloilla, mutta yleisimmin linnoittamattomia. Kulttuuriin liittyy savisten vaunumallien löytöjä, mutta jäänteitä oikeista vaunuista ei ole löydetty.
Kulttuuriin liittyi polttamattomia ja polttohautauksia. Kulttuuri rakensi linnoitettuja asumuksia, muun muassa Vucedolin. Kulttuuri levisi Tšekin Moraviaan, Unkariin, Slovakiaan ja itäiseen Itävaltaan. Badenin keramiikkaa, joka levisi kenties kaupan kautta, on löydetty myös Saksasta ja Sveitsistä.
Kulttuuri oli myöhäisen suppilopikarikulttuurin, varhaisen nuorakeraamisen ja palloamforakulttuurin aikalainen ja oli osin samalla alueella palloamforakulttuurin kanssa.
Kulttuuri kehittyi myöhäisestä Lengyelin kulttuurista Karpaattien altaassa.[[Luokka:Kivikauden kulttuurit]]
[[Luokka:Varhaiset indoeurooppalaiset kulttuurit]]
[[hu:Kőrézkor#Badeni kultúra]]
Lauri Eriksson
Lauri Eriksson (s. 1965) on suomalainen valokuvaaja. Hän on kuvannut muotokuvia sekä kotimaisiin että ulkomaisiin aikakaus- ja sanomalehtiin. Hän on myös julkaissut kirjoja ja pitänyt valokuvanäyttelyitä. Hänen viimeaikaisista näyttelyistään tunnetuin on "22 tapausta asunnottomuudesta." Pitkään asunnottamana olleet miehet vastasivat näyttelyn muotokuvissa heidän elämäänsä koskeviin kysymyksiin. Lauri Eriksson esitti miehille kymmenen kysymystä, liittyen heidän elämäntilanteeseensa ja toiveisiinsa. Hän selvitti, miten he arviovat omaa elämäänsä, kykyjään ja mahdollisuuksiaan, sekä onko heillä muun muassa sosiaalisia verkostoja. "22 tapausta asunnottomuudesta" valittiin 2016 Fotofinlandia-finalistiksi.
Lauri Eriksson on opiskellut Helsingin yliopistossa yhteiskuntapolitiikkaa ja taidehistoriaa. Eriksson on valmistunut Helsingin yliopistosta valtiotieteiden kandidaatiksi. Hän on toiminut vierailevana luennoitsijana valokuva-alan oppilaitoksissa muun muassa Aalto-yliopistossa ja Lahden ammattikorkeakoulussa.
Lauri Erikssonin isä on filosofian tohtori Kalervo Eriksson ja hän on heraldikko Olof Erikssonin pojanpoika.)
Luettelo Ramonesin kappaleista
Tämä on luettelo punk-yhtye Ramonesin kappaleista aakkosjärjestyksessä.
Palloamforakulttuuri
Palloamforakulttuuri (3400-2800 eaa.) oli kivikauden kulttuuri, joka oli nuorakeraamisen eli vasarakirveskulttuurin aikalainen Keski-Euroopassa. Se ilmestyi suunnilleen aikaisemman suppilopikarikulttuurin alueelle. Kulttuuri ulottui Elbeltä Veiksel-joelle Puolassa, etelässä ja idässä Dnjeprille ja 
Dnjestrille eli Koillis-Saksasta Keski- ja Pohjois-Puolaan sekä
läntisimpään Ukrainaan ja pohjoisimpaan Romaniaan.
Luoteessa vallitsi Narvan kulttuuri.
Ricen yliopisto
William Marsh Rice University (yleensä kutsutaan nimellä Rice University) on yliopisto Yhdysvalloissa, Texasin Houstonissa.
Ricessa yhdistyvät pieni liberal arts -aineita korostava opetusyliopisto sekä tutkimusyliopisto, joka tunnetaan muun muassa nanoteknologian tutkimuksesta. Fullereenin keksiminen vuonna 1985 toi vuoden 1996 Nobelin kemian palkinnon kahdelle Ricen yliopiston tutkijalle.
Noin neljän miljardin dollarin varoillaan Rice on Yhdysvaltain viidenneksi rikkain yliopisto. Opiskelijoita on alle 5 000. Varojen anteliaasta käytöstä johtuen lukukausimaksut ovat kohtuulliset ja Rice onkin arvioitu korkealle yliopistojen välisessä hinta-laatusuhteessa.
Rice listattiin vuonna 2006 Yhdysvaltain 17. parhaaksi yliopistoksi. Yliopiston sisäänpääsyprosentti on 22 %. Yliopiston lukukausimaksu on noin 30 000 dollaria. Suurin osa Ricen opiskelijoista valitsee kaksi pääainetta. 77 prosenttia opiskelijoista asuu yliopiston kampuksella ja suuri määrä opiskelijoita ottaa osaa yliopiston urheilutoimintaan. Ricen opiskelijoille annetaan luottamusvakuutuksen perinteeseen ("Honor code") nojautuen erilaisia vapauksia, kuten mahdollisuus tehdä kotitenttejä.
Tunnetuimpia Ricen yliopistosta valmistuneita ovat muun muassa Larry McMurtry, Howard Hughes ja Candace Bushnell.
Yliopisto perustettiin vuonna 1891 nimellä The William Marsh Rice Institute for the Advancement of Letters, Science and Art. Yliopiston perustaja oli William Marsh Rice. Yliopisto avattiin kuitenkin vasta vuonna 1912. Rice valitsi oppilaikseen sekä naisia että miehiä, joka oli tuohon aikaan poikkeuksellista. Ensimmäinen luokka, joka aloitti opiskelun, koostui 48 miehestä ja 29 naisesta. Vuonna 1960 Ricen instituutti uudelleennimettiin Ricen yliopistoksi. Vuonna 1962 Rice lahjoitti suuren osan maaomaisuudestaan NASAlle. Samana vuonna Yhdysvaltain presidentti John F. Kennedy piti Ricen yliopiston stadionilla kuuluisan puheensa, jossa hän julkisti Yhdysvaltain aikeen laskeutua kuuhun ennen vuosikymmenen päättymistä. Ricen yliopisto ja NASA tekevät nykyäänkin tiivistä yhteistyötä.
Rice alkoi periä lukukausimaksuja vuodesta 1965 lähtien. G8-maiden tapaaminen pidettiin Ricessa vuonna 1990.
John Denver
John Denver (syntyjään Henry John Deutschendorf, Jr., 31. joulukuuta 1943 Roswell, New Mexico – 12. lokakuuta 1997 Montereynlahti, Kalifornia) oli yhdysvaltalainen folkmuusikko ja lauluntekijä. Hän oli yksi 1970-luvun myydyimpiä artisteja. Denverin albumeja on myyty yli 60 miljoonaa kappaletta.
Urallaan Denver levytti ja julkaisi 294 laulua, joista 142 oli hänen itse kirjoittamiaan. Denverin tunnetuimpia kappaleita ovat muun muassa ”Take Me Home, Country Roads”, ”Annie’s Song”, ”Leaving On A Jet Plane”, ”Thank God I’m A Country Boy” ja ”Rocky Mountain High”.
Denverin suosion huippu osui 1970-luvulle ja alkoi hiipua 1980-luvun alussa. Sen jälkeisinä vuosina hän piti musiikissa matalampaa profiilia ja keskittyi humanitääriseen työhön. Denver kävi kiertueella Neuvostoliitossa vuonna 1985 ja palasi kaksi vuotta myöhemmin esiintymään Tšernobylin uhrien hyväntekeväisyyskonsertissa.
Vuonna 1994 Denver julkaisi omaelämäkertansa "Take Me Home", ja vuonna 1996 hänet valittiin lauluntekijöiden Hall of Fameen.
Denver kuoli lokakuussa 1997, kun hänen ohjaamansa Rutan Long-EZ -lentokone putosi polttoaineen loputtua. Hän ilmeisesti menetti koneensa hallinnan yrittäessään käsitellä polttoainetankin valintakahvaa. Denver oli juuri ostanut koneen ja oli lentänyt vain yhden puolen tunnin tutustumislennon päivää ennen onnettomuutta.
Yhdysvalloissa julkaistut albumit:
Svenska Privatskolan i Uleåborg
Svenska Privatskolan i Uleåborg on yksityinen 12-luokkainen ruotsinkielinen koulu Oulun kaupungissa Vanhatullin kaupunginosassa. Lukiossa oli 18 aloituspaikkaa syksyllä 2010. Lukio on yleislukio, jolla on kuitenkin yhteistyötä Oulun seudun urheiluakatemian kanssa. Peruskoulussa ja lukiossa on yhteensä 200 oppilasta ja 25 opettajaa.
Koulun omistaa Skolgarantiföreningen r.f. Yhdistys sai koulua varten valtionosuutta 539 465 euroa vuodelle 2010.
Koulun perusti Marie Junnelius alun perin yksityisenä kaksiluokkaisena tyttökouluna 1850-luvun puolivälissä, mutta taloudellisten syiden takia valtio otti koulun haltuunsa vuonna 1859. Koulun nimeksi tuli "Svenska fruntimmersskolan i Uleåborg". Kun Oulun ruotsinkielisen poikalyseon oppilasmäärä laski, yhdistettiin koulut vuonna 1904 "Realläroverket för gossar och flickor i Uleåborg" -nimiseksi kouluksi. Kouluun perustettiin vuonna 1907 kolme yliopistoon johtavaa yksityistä jatkoluokkaa. Vuosina 1914–1933 koulu toimi keskikouluna nimellä "Svenska mellanskolan i Uleåborg". Eduskunta päätti, että keskikoulun valtionapu loppuisi vuonna 1933.
Samana vuonna 1. syyskuuta Svenska Privatskolan i Uleåborg, yksityinen yliopistoon johtava oppikoulu perustettiin. Vuonna 1974 Oulun ruotsalainen kansakoulu ja oppikoulu yhdistettiin ja nimeksi otettiin Svenska Privatskolan i Uleåborg.
Jatkosodan pommituksissa 21. helmikuuta vuonna 1944 tuhoutui Privatskolanin koulutalo. Uuden koulutalon suunnitteli arkkitehti Gustav Strandberg, ja opetus pääsi alkuun uusissa tiloissa syyslukukaudella vuonna 1946. Myöhemmin samalle tontille Torikadun ja Sepänkadun kulmalle on rakennettu lisärakennuksia vuosina 1951 ja 1998. Niin sanottu Weckmanin talo Kirkkokadun ja Sepänkadun kulmassa remontoitiin ja otettiin käyttöön vuonna 2009, koulun täyttäessä 150 vuotta. Vuotta aikaisemmin Svenska Kulturens Vänner i Uleåborg r.f. oli ostanut kiinteistön Stora Ensolta hieman alle kolmella miljoonalla eurolla ja päätti keskittää siihen koulun kaikki toiminnot. Uusituissa tiloissa toimii myös Oulun ruotsinkielinen päiväkoti, "Svenska barnträdgården i Uleåborg".
Rössenin kulttuuri
Rössenin kulttuuri n. 4500–4000 eaa. oli nauhakeraamisen kulttuurin seuraaja suunnilleen Etelä- ja Keski-Saksassa sekä Keski-Ranskassa. Se oli Tonavan maanviljelykulttuurin laajenemisen huippu. Ihmiset asuivat taloissa, jotka olivat hieman muuntuneita Tonavan kulttuurin pitkätaloja. Rössenin kulttuurin uskotaan olleen Irlannin ja Ison-Britannian neoliittisten kulttuurien seuraaja.
Pohjois-Carolinan yliopisto Chapel Hillissä
Pohjois-Carolinan yliopisto Chapel Hillissä () on yhdysvaltalainen yliopisto, joka sijaitsee Chapel Hillin kaupungissa Pohjois-Carolinan osavaltiossa. Se on Yhdysvaltojen arvostetuimpia yliopistoja. Yliopisto on osa Pohjois-Carolinan yliopistosysteemiä, johon kuuluu kaikkiaan kuusitoista julkista paikallisyliopistoa.
Yliopistossa on yli 26 800 opiskelijaa Pohjois-Carolinan kaikista sadasta piirikunnasta, 49 muusta osavaltiosta ja 47 muusta maasta. Koska yliopisto on osavaltion rahoittama, osavaltion lain mukaan yliopiston opiskelijoista on oltava pohjoiscarolinalaisia vähintään 82 prosenttia.
Valeri Samarin
Valeri Samarin (s. 6. toukokuuta 1979) on venäläinen jääpalloilija, pelipaikaltaan hyökkääjä. Hän pelaa maan pääsarjassa murmanskilaisessa AMNGR-Murmanin joukkueessa.
Samarin on murmanskilaisen jääpallokoulun kasvatti. Aikuisten tasolla hän esiintyi ensimmäisen kerran Arktik-Servis Murmanskin joukkueessa ja pelasi vuosina 1996–1999 Montšegorsk-Severonikelissä 36 ottelua, joista 21 korkeimmalla sarjatasolla. Otteluissa hän teki kaksi maalia, joista toisen ylimmällä sarjatasolla. Vuodesta 1999 lähtien hän on pelannut kolmesta joukkueesta, AMNGR:sta, Arktikista ja Murmanista, kootussa yhdistelmäjoukkueessa eli nykyisessä seurassaan. Joukkueessa hän on saavuttanut Venäjän toiseksi korkeimman sarjatason pronssia kausina 2002/2003 ja 2003/2004.
Pussioravat
Pussioravat ("Pseudocheiridae") on pussieläinheimo harvaetuhampaisten lahkossa. Heimoon kuuluu kuusi sukua ja yhteensä 17 lajia. Ne ovat läheistä sukua pussiliito-oraville.
Pussioravat ovat kooltaan 20–48 senttimetriä pitkiä ja painavat 0,7–2 kilogrammaa. Pussioravat ovat sopeutuneen hyvin elämään puussa. Niillä on karvattoman tarttumahännän lisäksi kaksi "peukaloa", sillä kaksi eturaajan varpaista on kääntynyt vastakkaiselle puolelle parantamaan otetta, kuten koalalla. Pussioravien turkki on pehmeä ja selkäpuolelta yleensä harmaa tai ruskea ja vatsasta kellertävä.
Pussioravat ovat kasvinsyöjiä ja hakevat ruokaa lähinnä öisin. Päivällä ne ovat suojassa puussa tai kivikoissa.
Tommi Viksten
Tommi Viksten (s. 22. marraskuuta 1966 Helsinki) on suomalainen kitaristi. Hän on soittanut lukuisilla albumeilla ja kokoonpanoissa, ja toiminut myös tuottajana muun muassa Kauko Röyhkä & Nartun, Sami Saaren, J. Karjalaisen, Tuomari Nurmion, Jukka Pojan, Anssi Kelan, Värttinän, Vesa-Matti Loirin sekä ja Pave Maijasen levyillä. Hän on tehnyt sävellystyötä myös elokuviin.
Vikstenin yleisimmin käyttämä kitara on Fender Telecaster ja vahvistin Vox AC30.
Viksten on Emma-palkittu vuoden tuottaja 1996. Hän on sovittanut Leonard Cohenin musiikkia Hämeenlinnan Kaupunginteatterin esitykseen "Tänä iltana kaikki hyvin", missä hän toimi myös kapellimestarina ja esiintyjänä (2007). Viksten on esiintynyt myös duossa Melrose-yhtyeen Tokelan kanssa nimellä The Munsons.
Viksten on tehnyt sanoituksia ja sävellyksiä joillekin artisteille.
Petri Saarela
Petri Tapani Saarela on suomalainen muusikko, säveltäjä ja sanoittaja. Hänet tunnetaan parhaiten Kultakuume-yhtyeen laulaja-kitaristina ja lauluntekijänä. Kultakuume voitti Rockin SM-kilpailut vuonna 1987. Petri Saarela on julkaissut myös soololevyn "Pulu" (1994) sekä singlet "Kymmenen lasta ja omenapuu" (1994), "ABC-kirja" (2018), "Family Man" (2018), "Delfiini" (2018) ja "Kellot" (2018). Saarela on kirjoittanut kappaleita myös muille artisteille. Eero Raittisen levyttämä "Kuin enkeli" (1992) on näistä tunnetuin.
Sa’ud ibn Abdilaziz
Sa’ud ibn Abdilaziz (, 15. tammikuuta 1902 – 23. helmikuuta 1969) oli Saudi-Arabian kuningas 1953 – 2. marraskuuta 1964.
Hän oli Ibn Sa’udin vanhin henkiin jäänyt poika, hänen äitinsä oli Wadhba bint Muhammad al-Hazzam. Pian Saudi-Arabian perustamisen jälkeen hänet julistettiin kruununperijäksi, isän veljien sijaan. Hän oli kruununprinssinä 20 vuoden ajan, ja sen jälkeen kuninkaana 11 vuotta.
Sa’ud järjesti hallitukseen lukuisia ministeriöitä ja perusti Kuningas Saudin yliopiston Riadiin (toimi aluksi nimellä "Riadin yliopisto"). Sa’udin suku oli tyytymätön Sa’udin valtaan. Hänellä oli lukuisia lapsia, enemmän kuin isällään, 54 poikaa ja 57 tytärtä, ja hän pyrki saamaan oman poikansa seuraajakseen valtaistuimelle ja asetti heidät korkeisiin valtion virkoihin.
Sa’ud piti aluksi yllä lämpimiä suhteita Egyptiin vastustaakseen Irakin ja Jordanian hašimidien valtaa, mutta myöhemmin pelkäsi Egyptin liiallista vaikutusvaltaa arabimaailmassa ja väitteiden mukaan järjesti juonen salamurhata Nasser. Saudit tukivat rojalisteja Pohjois-Jemenin sisällissodassa, Egypti taas tasavaltalaisia.
Hänen velipuolensa pelkäsivät asemansa puolesta, eivätkä sietäneet Sa’udin rahantuhlausta omiin ja perheensä menoihin. Sa’udin huhuttiin myös käyttävän alkoholia. Huhujen mukaan hänelle määrättiin 1960-luvun alussa konjakkia lääkkeeksi, kuningas piti siitä ja käytti lopulta pullollisen päivässä.
Vuoden 1964 alussa hallitus, hovi ja uskonnolliset johtajat olivat sitä mieltä että Sa’udin käytös ei ole kuninkaalle ja imaamille sopivaa. Hänen veljestään Faisalista päätettiin tehdä pääministeri, ja Sa’ud sai aluksi pitää kuninkaan arvonimen mutta ilman valtaoikeuksia. Sa’ud pyrki kaikin keinoin pääsemään takaisin valtaan, ja Faisal joutui pakenemaan Riadista Jeddaan. Lokakuussa 1964 hän palasi Riadiin ja tällöin Sa’ud päätettiin syrjäyttää kokonaan.
Vaikka Muhammad ibn Abdilaziz Al Sa’ud oli ensimmäisenä perimysjärjestyksessä, kuninkaaksi kutsuttiin Faisal. Sa’ud meni maanpakoon Geneveen. Vuonna 1966 Nasser kutsui hänet asumaan Egyptiin. Sa’ud kuoli Ateenassa 1969. Saudi-Arabian ulkoministeriön virallisten sivujen mukaan hän oli luopunut vallasta hoitaakseen terveyttään ulkomailla.
Syrjäyttämisensä jälkeen hänestä ei paljon Saudi-Arabiassa kuultu, ja hänen nimensä poistettiin historiankirjoista ja hänen mukaansa nimettyjen instituuttien nimistä. Hänen poikansa jäivät myös marginaaliseen asemaan hovissa.
Pussimuurahaiskarhu
Pussimuurahaiskarhu eli numbatti ("Myrmecobius fasciatus") on pussipetojen lahkoon kuuluvan pussimuurahaiskarhujen heimon ("Myrmecobiidae") viimeinen elossa oleva edustaja. Aiemmin laajalle levinnyt pussimuurahaiskarhu on nykyään erittäin uhanalainen.
Pussimuurahaiskarhun vartalo on enintään 30 ja häntä 15 senttimetriä pitkä. Painoltaan eläin kasvaa enintään puoleen kiloon. Pussimuurahaiskarhun ominaispiirteitä ovat pitkä kieli, musta raita huulilta korville, kuusi tai seitsemän valkoista raitaa vartalon takaosassa ja tuuhea häntä. Sen turkki on lyhyttä ja karkeaa ja väriltään harmaanruskea tai joskus punertava.
Päiväaktiiviset pussimuurahaiskarhut käyttävät suuren osan päivästään ruoan etsimiseen. Ne syövät pääasiassa termiittejä, mutta myös muurahaiset ja muut hyönteiset käyvät ravinnoksi.
Ravi Varma
Radža Ravi Varma (1848–1906) oli intialainen maalari, joka saavutti tunnustusta maalaamalla tauluja Mahabharatasta ja Ramayanasta. Hänen töitään pidetään yhtenä parhaimmista esimerkeistä intialaisten perinteiden sulautumisesta eurooppalaisen akateemisen taiteen tekniikoiden kanssa.
Ravi Varman vanhemmat olivat Umayamba Thamburatty ja Ezhumavil Neelakanthan Bhattatiripad. Hänen kotipaikkansa oli Kilimanoorin kuninkaallinen palatsi, joka sijaitsee 20 kilometriä pääkaupungista Thiruvananthapuramista (Trivandrum) Keralan osavaltiossa Intiassa. Hän osoitti lahjoja nuorena. Hän sai apua 14-vuotiaana, ja häntä alkoi opettaa palatsin maalaaja Rama Swami Naidu. Myöhemmin hänelle opetti öljyvärimaalausta hollantilainen maalari Theodor Jenson.